CELEX: 32010R1065
Language: sl
Date: 2010-11-19 00:00:00
Title: Uredba Komisije (EU) št. 1065/2010 z dne 19. novembra 2010 o uvrstitvi določenega blaga v kombinirano nomenklaturo

20.11.2010   
            
            
               SL
            
            
               Uradni list Evropske unije
            
            
               L 304/7
            
         UREDBA KOMISIJE (EU) št. 1065/2010
   z dne 19. novembra 2010
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) ter zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in se predpiše s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               Po navedenih splošnih pravilih se blago iz stolpca (1) razpredelnice iz Priloge uvrsti pod oznako KN, ki je označena v stolpcu (2), iz razlogov iz stolpca (3) navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) še tri mesece sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in niso v skladu s to uredbo.
            
         
               (5)
            
            
               Ukrepi, predvideni s to uredbo, so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu (1) razpredelnice iz Priloge, se uvrsti v kombinirano nomenklaturo pod oznako KN iz stolpca (2) navedene razpredelnice.
   Člen 2
   Na podlagi člena 12(6) Uredbe Sveta (EGS) št. 2913/92 se je še tri mesece mogoče sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 19. novembra 2010
      
         
            Za Komisijo V imenu presednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Proizvod, ki ga sestavljata valj iz lepenke in ročaj iz ulite plastike (tako imenovani „tekstilni valj“).
                  Valj iz lepenke je prekrit s papirjem, ki je na zunanji strani samolepilen, na notranji strani pa prekrit s sintetično plastiko.
                  Valj iz lepenke s samolepilnim papirjem je odstranljiv in zamenljiv. Je zavit v zaščitno plast papirja, ki vsebuje opis delovanja proizvoda.
                  Proizvod je namenjen za odstranjevanje, na primer, prahu, kosmov, las, prhljaja s tekstilnih oblek itn.
               
               
                  9603 90 91
               
               
                  Uvrstitev opredeljujejo splošna pravila 1, 4 in 6 za razlago kombinirane nomenklature in besedilo oznak KN 9603, 9603 90 in 9603 90 91.
                  Proizvod, ki ga na prvi pogled ni mogoče uvrstiti pod posebno tarifno številko, je najbolj podoben krtačam pod tarifno številko 9603. Tarifna številka 9603 zajema različne proizvode, ki se precej razlikujejo glede materiala in oblike (glej tudi pojasnjevalne opombe harmoniziranega sistema za tarifno številko 9603).
                  Proizvod se zato uvrsti pod oznako KN 9603 90 91 kot druge krtače.